ai4bharat/Pralekha huggingface dataset:
উপ-রাষ্ট্রপতিরসচিবালয়
ভারত থেকে দূর্নীতি দূরীকরণে সরকার, সুশীল সমাজ ও জনগণকে একসঙ্গে কাজ করতে হবে : উপরাষ্ট্রপতি
নয়াদিল্লী, ২২ জুলাই, ২০২০
দেশের বৃদ্ধি ও বিকাশের ওপর দূর্নীতি প্রভাব ফেলে, তাই দেশ থেকে দূর্নীতি দূর করতে সরকার, সুশীল সমাজ ও বৃহত্তর জনগণকে একসঙ্গে কাজ করতে হবে বলে জানিয়েছেন উপরাষ্ট্রপতি শ্রী এম ভেঙ্কাইয়া নাইডু। নতুন দিল্লীতে কম্পট্রোলার অ্যান্ড অডিটর জেনারেলের  কার্যালয় প্রাঙ্গণে ডঃ বি আর আম্বেদকরের মূর্তির আবরণ উন্মোচন করে বক্তব্য রাখতে গিয়ে একথা বলেন তিনি।
দেশের প্রাক্তন রাষ্ট্রপতি এ পি জে আব্দুল কালামের কথা স্মরণ করে শ্রী নাইডু বলেন, শিক্ষার্থীদের চরিত্র এবং মূল্যবান সমাজ গঠনের ক্ষেত্রে অভিভাবকরা ছাড়াও শিক্ষকরা গুরুত্বপূর্ণ ভূমিকা পালন করেন।
ডঃ আম্বেদকরের প্রতি শ্রদ্ধা নিবেদন করে উপরাষ্ট্রপতি বলেন, তিনি ছিলেন বহুমুখী প্রতিভার অধিকারী, এক দূরদর্শী রাজনীতিবিদ, দার্শনিক, বুদ্ধিজীবি, বিশিষ্ট আইনজ্ঞ, অর্থনীতিবিদ, লেখক, সমাজ সংস্কারক এবং মানবতাবাদী। বিশ্বের মধ্যে অন্যতম শক্তিশালী ভারতীয় সংবিধানের কথা তুলে ধরে শ্রী নাইডু বলেন, এই সংবিধানের খসড়া তৈরি ক্ষেত্রে ডঃ আম্বেদকর যে অবদান রেখেছেন এবং এক গুরুত্বপূর্ণ মুহুর্তে দেশকে নেতৃত্ব দেওয়ার ক্ষেত্রে তিনি যে অগ্রণী ভূমিকা পালন করেছিলেন তা প্রশংসনীয়।
উপরাষ্ট্রপতি বলেন, আজ পর্যন্ত আমাদের সংবিধান এক পবিত্র গ্রন্থ হিসেবে বিবেচিত হয়ে এসেছে এবং সমস্ত বিষয়ে আলোর পথ দেখিয়েছে। দেশের প্রতিটি নাগরিক আমাদের সংবিধানের পবিত্রতা সর্বদা বজায় রেখে চলেছেন।
ডঃ আম্বেদকরকে নিপীড়িত মানুষের ভগবান বা মসীহা বলে ব্যাখ্যা করে উপরাষ্ট্রপতি বলেন, তিনি আজীবন শিক্ষার মাধ্যমে মহিলাদের মুক্তি এবং লিঙ্গ সাম্যতায় বিশ্বাস করতেন। বর্ণগত বাধা নিরসনে ও সব মানুষের জন্য সাম্যতা নিশ্চিত করার প্রয়াস চালিয়ে গেছেন।
উপরাষ্ট্রপতি বলেন, তাঁর এই মূর্তি স্থাপনের উদ্দেশ্যই হল এই মহান ব্যক্তির আদর্শগুলি স্মরণ করিয়ে দেওয়া এবং বর্তমান ও ভবিষ্যৎ প্রজন্মের কাছে তাঁর শিক্ষাগুলি তুলে ধরা।
একটি শক্তিশালী এবং বিশ্বাসযোগ্য প্রতিষ্ঠান হিসেবে সিএজি-র প্রশংসা করে উপরাষ্ট্রপতি বলেন, আমাদের সংবিধান প্রণেতা বিশেষ করে ডঃ আম্বেদকর ক্যাগের স্বাধীনতা এবং বিস্তৃত অধিকার রক্ষা সুনিশ্চিত করতে যে ভূমিকা পালন করেছেন তা প্রশংসনীয়। তিনি আরও বলেন সিএজি-র মূল বিষয়গুলি হল স্বাধীনতা, বস্তু নিষ্ঠতা, নির্ভরযোগ্যতা, পেশাদারী উৎকর্ষ, স্বচ্ছতা এবং ইতিবাচক দৃষ্টিভঙ্গী।
উপরাষ্ট্রপতি বলেন, ক্যাগের রিপোর্টের ভিত্তিতে সংসদীয় কমিটিগুলিতে আলোচনা হয়। এই আলোচনার ফলে সরকারের নিয়ন্ত্রণ পরিকাঠামো, প্রশাসন কাঠামো এবং পরিচালন ব্যবস্থাপনা ইত্যাদি ক্ষেত্রে পরিবর্তন আসে। এতে অর্থনীতি, দক্ষতা বৃদ্ধি পায় এবং সরকারের কার্যকারিতা সুনিশ্চিত হয়।
অনুষ্ঠানে উপরাষ্ট্রপতির বক্তব্যের আগে ক্যাগের কম্পট্রোলার অ্যান্ড অডিটর জেনারেল শ্রী রাজীব মেহেরশি স্বাগত ভাষণ জানান। ধন্যবাদ জ্ঞাপন করেন ডেপুটি কম্পট্রোলার অ্যান্ড অডিটর জেনারেল শ্রীমতি অনিতা পট্টনায়েক।
(CG/SS/NS
প্রধানমন্ত্রীরদপ্তর
ভারতের গ্রামাঞ্চলে কর্মসংস্থানের সুযোগ বাড়াতে প্রধানমন্ত্রী শ্রী নরেন্দ্র মোদী আগামী ২০শে জুন গরীব কল্যাণ রোজগার অভিযানের সূচনা করবেন
পরিযায়ী শ্রমিকদের সাহায্যর জন্য ৬টি রাজ্যে ১১৬টি জেলায় বিশেষ গুরুত্ব দিয়ে ১২৫ দিন ধরে এই অভিযান চালানো হবে
এই অভিযানের মাধ্যমে রোজগারের সুযোগ সৃষ্টির সঙ্গে দীর্ঘ মেয়াদী পরিকাঠামো গড়ে তোলা হবে
গরীব কল্যাণ রোজগার অভিযানের আওতায় ৫০হাজার কোটি টাকায় সর্বসাধারণের কাজ করানো হবে
নতুনদিল্লি, ১৮ই জুন, ২০২০
ফিরে আসা পরিযায়ী শ্রমিক ও গ্রামের মানুষের ক্ষমতায়ন এবং কর্মসংস্থানের সুযোগ করে দিতে কেন্দ্র একটি ব্যাপক আকারের গ্রামীণ সর্বজনীন কর্মসংস্থান নিশ্চয়তা প্রকল্প “গরীব কল্যাণ রোজগার অভিযান” শুরু করার সিদ্ধান্ত নিয়েছে। বিহারের মুখ্যমন্ত্রী ও উপমুখ্যমন্ত্রীর উপস্থিতিতে ভিডিও কনফারেন্সের মাধ্যমে ২০শে জুন বেলা ১১টায় প্রধানমন্ত্রী শ্রী নরেন্দ্র মোদী এই প্রকল্পের সূচনা করবেন। বিহারের খাগারিয়া জেলার বেলদৌর ব্লকের তেলিহার গ্রামে এই প্রকল্প শুরু হবে। আরো পাঁচটি রাজ্যের মুখ্যমন্ত্রী ও কেন্দ্রীয় মন্ত্রীরা অনলাইনের মাধ্যমে এই অনুষ্ঠানে যোগ দেবেন। কোভিড-১৯ মহামারীর প্রেক্ষিতে শারীরিক দূরত্ব বজায় রেখে কমন সার্ভিস সেন্টার ও কৃষি বিজ্ঞান কেন্দ্রের মাধ্যমে ৬টি রাজ্যের ১১৬টি জেলার গ্রামবাসীরা এই অনুষ্ঠানে যোগ দেবেন।
বিশেষ গুরুত্ব দিয়ে ১২৫ দিন ধরে এই অভিযান চালানো হবে। পরিযায়ী শ্রমিকদের কর্মসংস্থানের সুযোগ সৃষ্টি করতে ২৫ রকমের কাজের ব্যবস্থা করা হবে এবং ভারতের গ্রামাঞ্চলে পরিকাঠামোও তৈরি করা হবে। এর জন্য ৫০ হাজার কোটি টাকার তহবিল গঠন করা হয়েছে।
বিহার, উত্তর প্রদেশ, মধ্যপ্রদেশ, রাজস্থান, ঝাড়খন্ড ও ওডিশা౼এই ছটি রাজ্যের ১১৬টি জেলার ফিরে আসা ২৫হাজারের বেশি পরিযায়ী শ্রমিকের জন্য এই কর্মসূচী হাতে নেওয়া হয়েছে। এর মধ্যে ২৭টি উচ্চাকাঙ্খী জেলা রয়েছে। এই জেলাগুলির দুই-তৃতীয়াংশ পরিযায়ী শ্রমিক এর ফলে উপকৃত হবেন।
গ্রামোন্নয়ন, পঞ্চায়েতীরাজ, সড়ক পরিবহণ ও মহাসড়ক, খনি, পানীয় জল ও পয়ঃনিষ্কাষণ, পরিবেশ, রেল, পেট্রোলিয়াম ও প্রাকৃতিক গ্যাস, নতুন ও পুণর্নবীকরণযোগ্য জ্বালানী, সীমান্ত সড়ক, টেলিকম ও কৃষি౼ ১২টি বিভিন্ন মন্ত্রক বা দপ্তরের যৌথ প্রয়াসে এই কর্মসূচী রূপায়িত হবে।
(CG/CB
পরিবেশওঅরণ্যমন্ত্রক
ম্যানগ্রোভ সংরক্ষণ ও সুরক্ষা
নতুন দিল্লি, ১০ ফেব্রুয়ারি, ২০২২
সরকার প্রচার এবং নিয়ন্ত্রণমূলক পদক্ষেপের মাধ্যমে দেশে বন রক্ষা, সংরক্ষণ এবং বৃদ্ধির উদ্যোগ নিয়েছে । ‘ম্যানগ্রোভস এবং প্রবাল প্রাচীর সংরক্ষণ ও ব্যবস্থাপনা’ সম্পর্কিত জাতীয় উপকূলীয় মিশন কর্মসূচির আওতায় একটি কেন্দ্রীয় প্রকল্পের মাধ্যমে প্রচারমূলক পদক্ষেপগুলি বাস্তবায়িত করা হচ্ছে । এই কর্মসূচির অধীনে সমস্ত উপকূলীয় রাজ্য এবং কেন্দ্রশাসিত অঞ্চলগুলিতে ম্যানগ্রোভ সংরক্ষণ ও ব্যবস্থাপনার জন্য বার্ষিক ব্যবস্থাপনা কর্মপরিকল্পনা প্রণয়ন ও প্রয়োগ করা হয় ।
১৯৮৬ সালের পরিবেশআইন এর আওতায় উপকূলীয় নিয়ন্ত্রণ অঞ্চল -এর বিষয়ে ২০১৯ সালে প্রকাশিত বিজ্ঞপ্তির মাধ্যমে বেশকিছু নিয়ন্ত্রণমূলক ব্যবস্থাপনা বাস্তবায়িত হয় । পাশাপাশি ১৯৭২ সালের বন্য জীবনআইন, ভারতীয় বন আইন ১৯২৭, জৈবিক বৈচিত্র্য আইন ২০০২-এর আওতায় নিয়মগুলি সময়ে সময়ে সংশোধিত হয়েছে ।
ভারতে ওয়ার্ল্ড ওয়াইড ফান্ড ফর নেচার-এর দেওয়া তথ্য অনুযায়ী মহারাষ্ট্র, গোয়া, গুজরাট, অন্ধ্রপ্রদেশ, তামিলনাড়ু, কেরালা, ওড়িশা, পশ্চিমবঙ্গ এবং কর্নাটক এই ৯টি রাজ্যে ম্যাজিক্যাল ম্যানগ্রোভ অভিযানের মাধ্যমে ম্যানগ্রোভ সংরক্ষণের ওপর বিশেষ জোর দেওয়া হয়েছে । প্রায় ১৮০ জন স্বেচ্ছাসেবককে ম্যানগ্রোভ সংরক্ষণের বিষয়ে প্রশিক্ষণ দেওয়া হয়েছে । তারা সম্প্রদায়ের অন্য সদস্যদের এবিষয়ে অনুপ্রাণিত করে তুলেছেন । এছাড়াও ম্যাজিক্যাল ম্যানগ্রোভস অভিযান ভারতের উপকূলীয় রাজ্যগুলিতে ২২০টিরও বেশি ওয়েবিনারের মাধ্যমে প্রায় ১৫,৬০০ জন নাগরিককে সংবেদনশীল করে তুলেছে ।
ম্যানগ্রোভ সংরক্ষণ ও ব্যবস্থাপনার জন্য কেন্দ্রীয় প্রকল্পের আওতায় সরকার সমীক্ষা, সীমানা নির্ধারণ, বিকল্প ও পরিপূরক জীবিকা, সুরক্ষা ব্যবস্থা এবং শিক্ষা ও সচেতনতামূলক কাজ সহ কর্মপরিকল্পনা বাস্তবায়নের জন্য উপকূলীয় রাজ্য / কেন্দ্রশাসিত অঞ্চলগুলিকে সহায়তা দিয়েছে ।
মন্ত্রক উপকূলীয় সম্পদের সংরক্ষণ ও সুরক্ষার লক্ষ্যে গুজরাট, ওড়িশা ও পশ্চিমবঙ্গ-এই তিনটি রাজ্যের উপকূলীয় অঞ্চলে একটি সমন্বিত উপকূলীয় অঞ্চল ব্যবস্থাপনা প্রকল্প কার্যকরি করার মধ্যে দিয়ে ম্যানগ্রোভ রোপণের কাজ চালাচ্ছে ।
মহারাষ্ট্র সরকার ম্যানগ্রোভ সংরক্ষণের জন্য বেশকিছু সক্রিয় পদক্ষেপ নিয়েছে । ম্যানগ্রোভ এবং সামুদ্রিক জীববৈচিত্র্য সংরক্ষণে উদ্যোগও গ্রহণ করেছে তারা । কেরালার ভেমবন্দ ও কান্নুর অঞ্চলে ম্যানগ্রোভের সংরক্ষণ ও ব্যবস্থাপনা এবং ম্যানগ্রোভের চারাগাছ উপকূলীয় এলাকায় রোপণের জন্য সাধারণ মানুষের মধ্যে বন্টন করা হয়েছে । ২০১৯ সালের তুলনায় ২০২১ সালে দেশে ম্যানগ্রোভ এলাকার পরিমাণ প্রায় ১৭ বর্গ কিলোমিটার বৃদ্ধি পেয়েছে ।
রাজ্যসভায় আজ এক প্রশ্নের লিখিত উত্তরে একথা জানিয়েছেন পরিবেশ বন ও জলবায়ু পরিবর্তন দফতরের প্রতিমন্ত্রী শ্রী অশ্বিনী কুমার চৌবে ।
CG/SS/RAB
(Visitor Counter : 526
প্রধানমন্ত্রীরদপ্তর
গোপাল কৃষ্ণ গোখলের জন্মবার্ষিকীতে প্রধানমন্ত্রীর শ্রদ্ধার্ঘ্য
নয়াদিল্লি, ০৯ মে, ২০২২
প্রধানমন্ত্রী শ্রী নরেন্দ্র মোদী মহান নেতা গোপাল কৃষ্ণ গোখলের জন্মবার্ষিকীতে তাঁর প্রতি শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন, “মহান নেতা গোপাল কৃষ্ণ গোখলের জন্মবার্ষিকীতে তাঁকে শ্রদ্ধা জানাই। আমাদের স্বাধীনতা আন্দোলনে তাঁর অবদান চিরস্মরণীয় হয়ে থাকবে। গণতান্ত্রিক নীতি ও সামাজিক ক্ষমতায়নে তাঁর দৃঢ় অঙ্গীকার আমাদের সকলকে অনুপ্রাণিত করে”।
(CG/CB/SB
সংস্কৃতিমন্ত্রক
ন্যাশনাল গ্যালারি অফ মডার্ন আর্ট এবং আর্কিওলজিক্যাল সার্ভে অফ ইন্ডিয়া কলকাতায় আগামী ২৫ মার্চ, ২০২২ 'আলপনা' নামে একটি প্রদর্শনীর আয়োজন করেছে
প্রখ্যাত শিল্পী ও ভাস্কর রামকিঙ্কর বেইজের শিল্পকর্ম প্রদর্শিত হবে
নতুন দিল্লি, ২৪ ডিসেম্বর, ২০২১
কেন্দ্রীয় সংস্কৃতি মন্ত্রকের প্রথম প্রদর্শনী ' ঘরে বাইরে' ব্যাপকভাবে সমাদৃত হওয়ার পর এবার কলকাতায় ন্যাশনাল গ্যালারি অফ মডার্ন আর্ট এবং আর্কিওলজিক্যাল সার্ভে অফ ইন্ডিয়ার উদ্যোগে 'আলপনা' নামে এক প্রদর্শনীর আয়োজন করা হয়েছে। আগামী ২৫ মার্চ, ২০২২-এ ওল্ড কারেন্সি বিল্ডিংয়ে এই প্রদর্শনী হবে।
প্রখ্যাত চিত্রশিল্পী এবং ভাস্কর রামকিঙ্কর বেইজের শিল্পকর্ম নিয়ে ন্যাশনাল গ্যালারি অফ মডার্ন আর্ট একটি প্রদর্শনীর করার প্রস্তাব দেয়। যে প্রদর্শনীর 'ভাবনা' হচ্ছে, গ্রাম বাংলার দৈনিন্দন জীবন। যেমন, কোন কৃষকের সারাদিন হাড়ভাঙা খাটুনি করে গৃহে ফেরা, গোধূলির সময় গবাদিপশুর ঘরে ফেরা অথবা কারখানার শ্রমিকরা বিশ্রামের সময় একে অপরের মধ্যে হালকা আড্ডা দিচ্ছে প্রকৃতি। এই প্রদর্শনীতে ভাস্কর্য, স্কেচ, জল রং এবং ক্যানভাসের ওপর তৈলচিত্র থাকবে।
প্রদর্শনীতে মূল বিষয়বস্তু কে প্রাধান্য দেওয়ার জন্য বিশিষ্ট শিল্পী এবং ভাস্কর্যের শিল্পকর্ম প্রদর্শিত হবে। দর্শকরা বাংলার শিল্পীদের হাতের তৈরি কারুকাজ পরিলক্ষিত করবেন। এই প্রদর্শনীতে পটুয়া এবং কালীঘাটের নিজস্ব ঘরানার ছবি থেকে শুরু করে শান্তিনিকেতনের বিভিন্ন ধরনের চিত্রকলা থাকবে। বাংলার আদিবাসী শিল্পের উপস্থাপনাও করা হবে।
CG/SB
(Visitor Counter : 95
প্রধানমন্ত্রীরদপ্তর
প্রধানমন্ত্রী আয়ুর্বেদের প্রবক্তা ডাক্তার বালাজি তাম্বে'র মৃত্যুতে শোক প্রকাশ করেছেন
নতুন দিল্লি, ১১ আগস্ট, ২০২১
প্রধানমন্ত্রী শ্রী নরেন্দ্র মোদী আয়ুর্বেদ চিকিৎসক এবং যোগ শাস্ত্রের প্রবক্তা ডাক্তার বালাজি তাম্বে'র মৃত্যুতে গভীর শোক প্রকাশ করেছেন।
আজ এক টুইট বার্তায় প্রধানমন্ত্রী বলেছেন, "আয়ুর্বেদ শাস্ত্রকে সারাবিশ্বে জনপ্রিয় করে তুলতে বিশেষ করে যুব সম্প্রদায়ের মধ্যে, ডাক্তার বালাজি তাম্বেকে সকলে মনে রাখবেন। তাঁর সহানুভূতিশীল মনোভাবের জন্য তিনি প্রশংসনীয় হয়ে রয়েছেন। তাঁর মৃত্যুতে আমি ব্যাথিত। তাঁর পরিবার এবং গুণমুগ্ধদের প্রতি সমবেদনা জানাই। ওম শান্তি।"
CG/SB
(
কয়লামন্ত্রক
কয়লা উৎপাদন জানুয়ারিতে রেকর্ড ৬.১৩ শতাংশ বেড়ে ৭৯.৬০ মিলিয়ন টন হয়েছে
নতুন দিল্লি, ১৪ ফেব্রুয়ারি, ২০২২
ভারতের কয়লা উৎপাদন ২০২০-র জানুয়ারি মাসে ৭৫ মিলিয়ন টন থেকে ৬.১৩ শতাংশ বেড়ে ২০২২-এর আলোচ্য মাসে ৭৯.৬০ টন হয়েছে। কয়লা মন্ত্রকের প্রাথমিক তথ্যানুযায়ী জানুয়ারি মাসে মোট উৎপাদনের মধ্যে কোল ইন্ডিয়া লিমিটেডের কয়লা উত্তোলন ২.৩৫ শতাংশ বেড়ে ৬৪.৫০ মিলিয়ন টন হয়েছে।
২০২২-এর জানুয়ারি মাসে কয়লা সরবরাহের পরিমাণ গত বছরের একই মাসের তুলনায় ১০.৮০ শতাংশ বেড়ে ৭৫.৫৫ মিলিয়ন টন হয়েছে। কোল ইন্ডিয়া লিমিটেডের চলতি বছরের জানুয়ারি মাসে কয়লা সরবরাহের পরিমাণ পূর্ববর্তী বছরের একই মাসের তুলনায় ৭.৭১ শতাংশ বৃদ্ধি পেয়ে দাঁড়িয়েছে ৬০.৮৫ মিলিয়ন টন।
দেশে সর্বাধিক কয়লা উৎপাদিত ৩৫টি খনির মধ্যে ১৪টি খনিতে ১০০ শতাংশের বেশি কাজকর্ম হয়েছে এবং ৬টি খনিতে উৎপাদনের পরিমাণ ৮০ থেকে ১০০ শতাংশ। আলোচ্য সময়ে বিদ্যুৎ ক্ষেত্রে কয়লা সরবরাহের পরিমাণ ২০২২-এর জানুয়ারিতে ১৮.৭০ শতাংশ বেড়ে ৬৩.২২ মিলিয়ন টন হয়েছে।
কয়লা ভিত্তিক বিদ্যুৎ উৎপাদন কেন্দ্রগুলিতে কয়লার যোগানের পরিমাণ ২০২০-র জানুয়ারির তুলনায় ২০২২-এর জানুয়ারিতে ৯.২১ শতাংশ বৃদ্ধি পেয়েছে। এর ফলে, ২০২২-এর জানুয়ারিতে সার্বিক বিদ্যুৎ উৎপাদনের পরিমাণও ৬.৬৯ শতাংশ বেড়েছে। পরিসংখ্যান অনুযায়ী ২০২২-এর জানুয়ারিতে কয়লা ভিত্তিক বিদ্যুৎ উৎপাদন কেন্দ্রগুলিতে উৎপাদিত বিদ্যুতের পরিমাণ ৮৮ হাজার ৬৪২ মেগা ইউনিট, যা ২০২১-এর ডিসেম্বরের তুলনায় ৩.৫৮ শতাংশ বেশি। একই ভাবে মোট বিদ্যুৎ উৎপাদনের পরিমাণ ২০২১-এর ডিসেম্বরে ১ লক্ষ ১৩ হাজার ৯৪ মেগা ইউনিট থেকে বেড়ে ২০২২-এর জানুয়ারিতে হয়েছে ১ লক্ষ ১৫ হাজার ৭৫৭ মেগা ইউনিট।
২০২২ অর্থবর্ষে কয়লা উৎপাদনের তুলনা করা ২০২০ অর্থবর্ষের সঙ্গে করা হয়েছে, কারণ কোভিড-১৯ মহামারীর দরুন ২০২১ অর্থবর্ষকে অস্বাভাবিক বছর হিসেবে বিবেচনা করা হয়েছে।
CG/BD/AS/
(Visitor Counter : 659
স্বাস্থ্যওপরিবারকল্যাণমন্ত্রক
বৃহত্তম টিকাকরণ অভিযান
ভারতের ক্ষেত্রে স্মরণীয় দিন, বিশ্বের বৃহত্তম টিকাদান কর্মসূচির সূচনা
নতুন দিল্লি, ১৬ জানুয়ারি, ২০২
ভারতের ইতিহাসে আজ একটি স্মরণীয় দিন। করোনার বিরুদ্ধে লড়াইয়ে বিশ্বের বৃহত্তম টিকাকরণ কর্মসূচির আজ সূচনা হয়েছে। প্রধানমন্ত্রী শ্রী নরেন্দ্র মোদী আজ দেশজুড়ে ভিডিও কনফারেন্সের মাধ্যমে সকাল সাড়ে দশটায় টিকাকরন অভিযানের সূচনা করেন।
এদিকে, দেশে আজ সক্রিয়ভাবে করোনা আক্রান্তের সংখ্যা মোট আক্রান্তের চেয়ে কমে ২ শতাংশে দাঁড়িয়েছে। এর সংখ্যা হয়েছে ২,১১,০৩৩।
দেশে সুস্থতার সংখ্যা বেড়ে হয়েছে ৯৬ দশমিক ৫৬ শতাংশ। মোট সুস্থতার সংখ্যা বেড়ে হয়েছে ১ কোটি ০১ লক্ষ ৭৯ হাজার ৭১৫।
দেশে সক্রিয়ভাবে করোনা আক্রান্তের সংখ্যা এবং সুস্থ হয়ে ওঠার মধ্যে ব্যবধান বেড়ে হয়েছে ৯৯,৬৮,৬৮২।
দেশের ২৫টি রাজ্য কেন্দ্রশাসিত অঞ্চলে সক্রিয়ভাবে আক্রান্তের সংখ্যা ৫ হাজার। দেশের ১০ টি রাজ্য ও কেন্দ্রশাসিত অঞ্চলে নতুন করে সুস্থতার হার হয়েছে ৮১.৯৪ শতাংশ।
কেরালায় একদিনের সবচেয়ে বেশি ৪,৬০৩ জন সুস্থ হয়ে উঠেছেন। গত ২৪ ঘন্টায় মহারাষ্ট্রে ৩৫০০ জন সুস্থ হয়ে উঠেছেন। অন্যদিকে, ছত্তিশগড়ে সুস্থ হয়ে উঠেছেন ১০০৯ জন।
গত ২৪ ঘন্টায় মোট ১৭৫ জনের মৃত্যু হয়েছে।
বিজ্ঞানওপ্রযুক্তিমন্ত্রক
পারমাণবিক অস্ত্রের মোকাবিলা ধূলিকণার মাধ্যমে করার সমাধান খুঁজে পেয়েছেন এক মহিলা বিজ্ঞানী
নতুন দিল্লি, ১৩ই অক্টোবর, ২০২০
পারমাণবিক অস্ত্রের প্রভাব ধূলিকণার মাধ্যমে কমানো যেতে পারে। একজন মহিলা বিজ্ঞানী এক বছর পর নতুন করে কাজ শুরু করার সময় এই বিষয়টি উদ্ভাবন করেছেন।
ভারতীয় মহিলারা যেহেতু তাঁদের কেরিয়ারের থেকেও পরিবারকে বেশি গুরুত্ব দেন, তাই অনেক মহিলার কর্মজীবনে ছেদ পড়ে। বিজ্ঞান ও প্রযুক্তি দপ্তর, এই সব মহিলাদের কাজে ফিরে আসার জন্য বিশেষ কর্মসূচী গ্রহণ করেছে। নতুন দিল্লির নেতাজী সুভাষ ইনস্টিটিউট অফ টেকনোলজির ড. মীরা চাধা নতুন করে কাজে যোগদানের সুযোগ পাওয়ার পর গাণিতিক প্রক্রিয়ায় দেখিয়েছেন, বিধ্বংসী পারমাণবিক অস্ত্রের বিরূপ প্রভাব ধূলিকণার মাধ্যমে খানিকটা কমানো সম্ভব।
তিনি পারিবারিক কারণে কর্মক্ষেত্র থেকে যখন দূরে ছিলেন, তখন বিস্ফোরণের বিষয়ে এবং বিস্ফোরকের উপর ধূলিকণার প্রভাব নিয়ে পড়াশুনা করেছেন। বিজ্ঞান ও প্রযুক্তি দপ্তরের মহিলা বিজ্ঞানী প্রকল্পের আওতায় তিনি তাঁর গবেষণা করার জন্য যথেষ্ট সময় পেয়েছেন এবং এর মাধ্যমে তাঁর স্বপ্ন পূরণ হয়েছে।
(CG/CB/SFS
রেলমন্ত্রক
পূর্ব রেল হাওড়া ও কাটিহার জংশনের মধ্যে বিশেষ ট্রেন চালাবে
কলকাতা, ১৭ মার্চ ২০২১
যাত্রী ভিড় কমাতে পূর্ব রেল হাওড়া ও কাটিহার জংশন স্টেশনের মধ্যে বিশেষ ট্রেন পরিষেবা শুরু করতে চলেছে। আগামী ২০ মার্চ থেকে প্রতিদিন রাত ৯টা ২৫ মিনিটে ০৩০৩৩ হাওড়া-কাটিহার বিশেষ ট্রেন হাওড়া থেকে ছাড়বে। এই ট্রেন পরদিন সকাল ১০টায় কাটিহারে পৌঁছবে। অন্যদিকে, ২১ মার্চ থেকে প্রতিদিন দুপুর ৩টে ৩০ মিনিটে ০৩০৩৪ কাটিহার – হাওড়া বিশেষ ট্রেন কাটিহার থেকে ছাড়বে। পরদিন ভোর ৪টে ২০ মিনিটে হাওড়া এসে পৌঁছবে।
আগামীকাল সকাল ৮টা থেকে পিআরএস কাউন্টার এবং ইন্টারনেটের মাধ্যমে হাওড়া থেকে কাটিহারগামী আপ ট্রেনের টিকিট কাটা যাবে। বিশেষ এই ট্রেনের জন্য মেল/এক্সপ্রেস ট্রেনের মতোই ভাড়া নেওয়া হবে। বিশেষ এই ট্রেন পুরোপুরি সংরক্ষিত ট্রেন হিসাবেই চলাচল করবে। তবে, এই ট্রেনে তৎকাল কোটার টিকিটও পাওয়া যাবে।
নারীওশিশুবিকাশমন্ত্রক
কর্মক্ষেত্রে যোগচর্চা মানসিক শান্তি বজায় রেখে কাজে সাফল্য অর্জনে সাহায্য করে : শ্রীমতী মানেকা সঞ্জয় গান্ধী
মহিলা ও শিশু কল্যাণ মন্ত্রী #YogaFor9to5 যোগচর্চা প্রতিযোগিতা চালু করলেন
কর্মক্ষেত্রে মহিলাদের যোগচর্চার সুফল সম্পর্কে সচেতন করতে কেন্দ্রীয় মন্ত্রী #YogaFor9to5 নামক যোগচর্চা প্রতিযোগিতা চালু করেছেন। এই প্রতিযোগিতায় কর্মস্হলে থাকাকালীন মহিলাদের যোগাসন চর্চার ছবি ও ভিডিও পাঠাতে বলা হচ্ছে। কেন্দ্রীয় মন্ত্রী শ্রীমতী মানেকা সঞ্জয় গান্ধী বলেন, এই প্রতিযোগিতার ভাবনা-চিন্তার মূলে রয়েছে জনসাধারণকে যোগাসনের সুফল, জীবনে ইতিবাচক পরিবর্তন ঘটানোর ক্ষমতা সম্বন্ধে জানানো। কর্মক্ষেত্রের ব্যস্ত সময়ে যোগাসন মানসিক শান্তি বজায় রাখা সহ শরীর ও মনের সঠিক ভারসাম্য বজায় রাখতে সাহায্য করে বলে জানান মন্ত্রী।
মহিলা ও শিশু কল্যাণ মন্ত্রক নিয়মিতভাবে বিভিন্ন অনলাইন প্রতিযোগিতার মাধ্যমে মানুষজনের সঙ্গে যোগাযোগ স্হাপনের প্রচেষ্টা করে চলেছে। #YogaFor9to5 প্রতিযোগিতায় মহিলাদের কর্মক্ষেত্রে মানসিক শান্তি বজায়ের জন্য অনুশীলনের উপযোগী সহজ যোগাসন সংক্রান্ত তথ্য জানানোর প্রস্তাব রেখেছ মন্ত্রক। প্রতিযোগিতায় যোগদানের শেষ তারিখ ২১শ জুন। আগ্রহী ব্যক্তিরা নিজেদের যোগাসন প্রদর্শনের ভিডিও বা নানা ছবি creativecorner.mwcd[at]gmail[dot]com ই-মেল ঠিকানায় পাঠাতে পারেন।
দৈনন্দিন জীবনে যোগচর্চার উপকারিতা সম্বন্ধে সচেতনতা সৃষ্টির জন্য সারা বিশ্বে আন্তর্জাতিক যোগ দিবস পালন করা হয়। মহিলা ও শিশু মন্ত্রকের এই প্রতিযোগিতা আয়োজনের লক্ষ্য দৈনন্দিন জীবনযাপনে, বিশেষত কাজের সময়, যোগচর্চার অভ্যাস শুরু করা।
প্রতিযোগিতায় অংশগ্রহণকারীদের যোগাসন সংক্রান্ত ছবি বা ভিডিওর সৃজনশীলতা, নিজস্ব ভাবনাচিন্তা, প্রদর্শিত আসনের গঠন ও সেটি কতটা সহজ অথবা শিল্পীসুলভ, তা বিচার করা হবে।
মহিলা ও শিশু সংক্রান্ত নানা বিষয়ে নেট দুনিয়ার মাধ্যমে মন্ত্রক সক্রিয়ভাবে যোগাযোগ স্হাপন করে চলেছে। সাম্প্রতিক #Backtoschool ও #MeriKhoj প্রতিযোগিতাগুলি ব্যাপক সাড়া পেয়েছে।
(Visitor Counter : 50
প্রধানমন্ত্রীরদপ্তর
শ্রীলঙ্কার রাষ্ট্রপতি এবং সেদেশের প্রধানমন্ত্রীর সঙ্গে ভারতের প্রধানমন্ত্রীর টেলিফোনে কথা
নয়াদিল্লী, ১৭ সেপ্টেম্বর, ২০২০
শ্রীলঙ্কার রাষ্ট্রপতি মিঃ গোটাবায়া রাজাপক্সে এবং সেদেশের প্রধানমন্ত্রী মিঃ মাহিন্দ রাজাপক্সে আজ টেলিফোনে ভারতের প্রধানমন্ত্রী শ্রী নরেন্দ্র মোদীর সঙ্গে কথা বলে তাঁকে জন্মদিনের উষ্ণ শুভেচ্ছা জানান। শ্রীলঙ্কার দুই নেতাই প্রতিবেশী দেশগুলির মধ্যে সম্পর্ককে আরও নিবিড় করার জন্য গভীর আগ্রহ ও অঙ্গীকার প্রকাশ করেন। সে দেশের দুই নেতাই কোভিড মহামারীর বিরুদ্ধে যৌথ লড়াই সহ দ্বিপাক্ষিক সহযোগিতায় অগ্রগতি অক্ষুন্ন থাকায় সন্তোষ প্রকাশ করেন।
প্রধানমন্ত্রী শ্রী মোদী সেদেশের দুই নেতাকেই উষ্ণ শুভেচ্ছার জন্য ধন্যবাদ জানিয়ে বলেন, ভারতের ‘প্রতিবেশীরাই প্রথম’ নীতির সঙ্গে সঙ্গতি রেখে উভয় দেশের মধ্যে সহযোগিতার ভিত্তি আরও সম্প্রসারণে একযোগে কাজ করার ব্যাপারে তিনি অত্যন্ত আশাবাদী।
(CG/BD/NS
আদিবাসীবিষয়কমন্ত্রক
একলব্য মডেল রেসিডেন্সিয়াল স্কুলগুলি ৩৪৭৯টি শূন্যপদ পূরণ করবে আদিবাসী বিষয়ক মন্ত্রক
নয়াদিল্লী, ২৫ মার্চ, ২০২১
আদিবাসী বিষয়ক মন্ত্রকের অধীনস্থ স্বায়ত্ব শাসিত সংস্থা দেশের ১৭টি রাজ্যে একলব্য মডেল রেসিডেন্সিয়াল স্কুলগুলির  ৩৪৭৯টি শূন্যপদের জন্য লোক নেবে। স্বায়ত্ব শাসিত সংস্থা ন্যাশনাল এডুকেশন সোস্যাইটি ফর ট্রাইবাল স্টুডেন্টস পয়লা এপ্রিল থেকে এর জন্য আবেদনপত্র আহ্বান করছে। প্রিন্সিপ্যাল, ভাইস প্রিন্সিপ্যাল, পিজিটি, টিজিটি পদগুলির জন্য প্রথমে কম্পিউটার ভিত্তিক পরীক্ষা নেওয়া হবে। এরপর এই পরীক্ষায় সফল ছাত্রছাত্রীদের ইন্টারভিউ দিতে হবে।
নিয়োগের এই প্রক্রিয়াটি যেসব রাজ্য একলব্য আদর্শ আবাসিক বিদ্যালয় রয়েছে সেইসব রাজ্যের সঙ্গে যৌথভাবে করা হবে। যেসমস্ত একলব্য স্কুল চলছে এবং ভবিষ্যতে যেসব স্কুল চালু হবে সকলের জন্যই নিয়মিত, আংশিক সময়ের জন্য এবং চুক্তি ভিত্তিক কর্মী নেওয়া হবে।
https://nta.ac.in/ অথবা https://tribal.nic.in/ -এই সাইটগুলিতে পয়লা এপ্রিল থেকে ৩০ এপ্রিলের মধ্যে আবেদন জমা দেওয়া যাবে। নিয়োগ পরীক্ষা জুন মাসের প্রথম সপ্তাহে হতে পারে। ইএমআরএস আদিবাসী বিষয়ক মন্ত্রকের একটি ফ্ল্যাগশিপ কর্মসূচি। দেশের আদিবাসী অধ্যুষিত এলাকাগুলিতে আদিবাসীদের লেখাপড়ার জন্য ১৯৯৮ সাল থেকে এই বিদ্যালয়গুলিতে পঠন-পাঠন হচ্ছে। ২০১৮-১৯ সালে দেশের যে সমস্ত ব্লকে জনসংখ্যার ৫০ শতাংশ তপশীলি উপজাতিভুক্ত গোষ্ঠীর সদস্য সেইসব ব্লকে এই স্কুলগুলি খোলার সিদ্ধান্ত নেওয়া হয়েছে। ভবিষ্যতে এরকম ৪৫২টি এ ধরণের স্কুল খোলা হবে। ইএমআরএস প্রত্যন্ত আদিবাসী অধ্যুষিত অঞ্চলগুলিতে উৎকর্ষ কেন্দ্র হিসেবে আত্মপ্রকাশ করেছে। সিবিএসই অনুমোদিত এইসব বিদ্যালয়ে অনলাইনে এবং ডিজিটাল পদ্ধতিতেও এখন লেখাপড়া হচ্ছে। অটল টিঙ্কারিং ল্যাব, নিষ্ঠা-র মতো বিভিন্ন কর্মসূচি এইসব স্কুলগুলিতে অনুষ্ঠিত হয়।
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ৩০ মার্চ, ২০২২
দেশ জুড়ে টিকাকরণ অভিযানে এ পর্যন্ত ১৮৩ কোটি ৮২ লক্ষ টিকা দেওয়া হয়েছে।
দেশে সুস্পষ্টভাবে করোনায় আক্রান্তের সংখ্যা বর্তমানে ১৪ হাজার ৭০৪।
সুস্পষ্টভাবে করোনায় আক্রান্তের হার ০.০৩ শতাংশ।
জাতীয় স্তরে সুস্থতার হার বর্তমানে ৯৮.৭৫ শতাংশ।
গত ২৪ ঘণ্টায় সুস্থ হয়েছেন ১ হাজার ৮৭৬ জন। মোট সুস্থতার সংখ্যা ৪ কোটি ২৪ লক্ষ ৮৭ হাজার ৪১০।
সারা দেশে গত ২৪ ঘণ্টায় নতুন করে আক্রান্ত ১ হাজার ২৩৩ জন।
দৈনিক-ভিত্তিতে আক্রান্তের হার ০.২০ শতাংশ।
সাপ্তাহিক-ভিত্তিতে আক্রান্তের হার ০.২৫ শতাংশ।
এখনও পর্যন্ত নমুনা পরীক্ষা হয়েছে ৭৮ কোটি ৮৫ লক্ষ; গত ২৪ ঘণ্টায় ৬ লক্ষ ২৪ হাজার ২২টি নমুনা পরীক্ষা হয়েছে।
CG/BD/SB
(
প্রধানমন্ত্রীরদপ্তর
কেরালার প্রতিষ্ঠা দিবসে রাজ্যবাসীকে প্রধানমন্ত্রীর শুভেচ্ছা
নতুন দিল্লি, ৩১শে অক্টোবর, ২০২০
প্রধানমন্ত্রী শ্রী নরেন্দ্র মোদী কেরালার প্রতিষ্ঠা দিবসে রাজ্যবাসীকে শুভেচ্ছা জানিয়েছেন।
প্রধানমন্ত্রী বলেছেন, “কেরালা পিরাভি দিবসে কেরালার সুন্দর মানুষদের শুভেচ্ছা জানাই, যাঁরা ভারতের অগ্রগতিতে অপরিবর্তনীয় অবদান সর্বদাই রেখে চলেছেন। কেরালার প্রাকৃতিক সৌন্দর্য্য সারা বিশ্বজুড়ে মানুষের দৃষ্টি আকর্ষণ করেছে এবং এই রাজ্য জনপ্রিয় গন্তব্যে পরিণত হয়েছে। কেরালার নিরন্তর প্রগতি প্রার্থনা করি।”
CG/CB/SFS
(
শিল্পওবাণিজ্যমন্ত্রক
মেধাস্বত্ব অধিকার সুরক্ষিত রাখতে ওয়েবসাইট ও মোবাইল অ্যাপের সূচনা
নয়াদিল্লি, ১৪ অক্টোবর, ২০১৯
ডিপার্টমেন্ট ফর প্রোমোশন অফ ইন্ডাস্ট্রি অ্যান্ড ইন্টারনাল ট্রেড -এর সচিব শ্রী গুরুপ্রসাদ মহাপাত্র আজ নতুন দিল্লিতে মেধাস্বত্ব অধিকার সুরক্ষা সংক্রান্ত ওয়েবসাইট ও মোবাইল অ্যাপ্লিকেশনের সূচনা করেছেন। এই ওয়েবসাইট ও মোবাইল অ্যাপটি তৈরি করা হয়েছে কোয়ালকম ও ন্যাশনাল ল’ ইউনিভার্সিটির সহযোগিতায়।
এই উপলক্ষে শ্রী মহাপাত্র বলেন, ওয়েবসাইট ও মোবাইল অ্যাপ স্টার্ট-আপের সঙ্গে যুক্ত সংশ্লিষ্ট সকলের জন্য অত্যন্ত গুরুত্বপূর্ণ ভূমিকা পালন করবে। স্টার্ট-আপের সঙ্গে যেহেতু বিনিয়োগ ও ঝুঁকি উভয়েই যুক্ত রয়েছে তাই, সংশ্লিষ্ট ক্ষেত্রে পর্যাপ্ত জ্ঞানের অভাব সমস্যার কারণ হয়ে উঠতে পারে। চতুর্থ শিল্প বিপ্লবের প্রাক্কালে প্রযুক্তি ও আইনের মধ্যে আরও বেশি সমন্বয় অত্যন্ত জরুরি। এই বিষয়গুলিকে বিবেচনায় রেখেই মেধাস্বত্ব অধিকার সুরক্ষার স্বার্থে ওয়েবসাইট ও মোবাইল অ্যাপটি তৈরি করা হয়েছে। এই ওয়েবসাইট ও মোবাইল অ্যাপের মাধ্যমে দেশের যুবসম্প্রদায়, উদ্ভাবক, শিল্পোদ্যোগী তথা ছোট ও মাঝারি শিল্পগুলি মেধাস্বত্ব অধিকার সুরক্ষার বিষয়গুলি আরও ভালোভাবে বুঝতে পারবে। এমনকি, মেধাস্বত্বকে তাঁদের ব্যবসায়িক পরিকল্পনার সঙ্গে যুক্ত করতে পারবে। এর ফলে, ব্যবসার বিকাশ ঘটবে। উল্লেখ করা যেতে পারে, ওয়েবসাইট ও মোবাইল অ্যাপের মাধ্যমে মেধাস্বত্ব অধিকার সুরক্ষিত রাখা সম্পর্কিত ই-লার্নিং পদ্ধতি ইতিমধ্যেই জার্মানি, গ্রেট ব্রিটেন, ইতালি ও ফ্রান্সে চালু হয়েছে। ভারতে মেধাস্বত্ব সুরক্ষিত রাখা, সঠিকভাবে পরিচালনা ও তার বাণিজ্যিকীকরণের ক্ষেত্রে এ ধরনের ই-লার্নিং অ্যাপ অত্যন্ত গুরুত্বপূর্ণ।
CG/BD/DM
(Visitor Counter : 94
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৭১ কোটি ৩৫ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১২ কোটি ১৪ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ১৫ ফেব্রুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৭১ কোটি ৩৫ লক্ষ ৬১ হাজার ৪২০টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১২ কোটি ১৪ লক্ষ ৬৪ হাজার ১৩৬টি টিকার ডোজ হাতে রয়েছে।
CG/BD/SB
(Visitor Counter : 99
যুবওক্রীড়াবিষয়কমন্ত্রক
২০২০’র অলিম্পিক প্রস্তুতির জন্য পরিকাঠামো উন্নয়ন
নয়াদিল্লি, ২২ জুলাই, ২০১৯
নতুন দিল্লিতে স্পোর্ট অথরিটি অফ ইন্ডিয়ায় ৫টি স্টেডিয়াম সহ সাই – এর আঞ্চলিক কেন্দ্রগুলিতে ক্রীড়া পরিকাঠামো এবং অন্যান্য সুযোগ-সুবিধা আন্তর্জাতিক মানের। সাই – এর স্টেডিয়াম সহ আঞ্চলিক কেন্দ্রগুলিতে ক্রীড়া পরিকাঠামো ও সাজসরঞ্জামের মানোন্নয়ন এক চালু প্রক্রিয়া। বিভিন্ন ক্রীড়া সংগঠন ও প্রতিষ্ঠানগুলিতে পরিকাঠামো উন্নয়ন বা আধুনিকীকরণের জন্য জাতীয় ক্রীড়া উন্নয়ন তহবিল থেকে সহায়তা দেওয়া হয়। এছাড়াও, ২০২০’র অলিম্পিক প্রস্তুতির জন্য বিভিন্ন ক্রীড়া বিভাগে ভারতীয় ক্রীড়াবিদদের প্রশিক্ষণে প্রয়োজনীয় পরিকাঠামোগত সুযোগ-সুবিধা প্রশিক্ষণের সুযোগ, ক্রীড়া সরঞ্জাম, সুষম আহার সহ একাধিক ব্যবস্থা গড়ে তোলা হচ্ছে। এছাড়া, অলিম্পিকের প্রস্তুতি আরও নিবিড়তর করতে পদকজয়ের সম্ভাবনা রয়েছে এমন ক্রীড়াবিদদের টার্গেট অলিম্পিক পোডিয়াম স্কিমের আওতায় বিদেশে প্রশিক্ষণ ও আন্তর্জাতিক প্রতিযোগিতায় অংশগ্রহণের সুযোগ করে দেওয়া হচ্ছে। এমনকি, জাতীয় ক্রীড়া ফেডারেশনগুলিকেও সাহায্য দেওয়া হচ্ছে। রাজ্যসভায় আজ এক লিখিত জবাবে এই তথ্য জানিয়েছেন কেন্দ্রীয় ক্রীড়া প্রতিমন্ত্রী শ্রী কিরেণ রিজিজু। তিনি আরও জানান, তাঁর মন্ত্রক দেশে পুরুষ ও মহিলা ক্রীড়াবিদ নির্বিশেষে বিভিন্ন ক্রীড়া উৎসাহবর্ধক প্রকল্প রূপায়ণ করছে। সাই কেন্দ্রগুলিতে ১৪ হাজার ২৩৬ জন সম্ভাবনাময় ক্রীড়াবিদ প্রশিক্ষণ নিচ্ছেন। এদের মধ্যে ৪ হাজার ২৬৯ জন মহিলা। পৃথকভাবে মহিলাদের জন্যই আদর্শ খেলাধূলার বাতাবরণ গড়ে তুলতে সাই পাঞ্জাবের বাদলে, হিমাচল প্রদেশের ধরমশালায় এবং কর্ণাটকের মেদিকেরীতে মহিলাদের জন্য ৩টি প্রশিক্ষণ কেন্দ্র গড়ে তুলছে।
শ্রী রিজিজু জানান, ক্রীড়া পরিকাঠামো ক্ষেত্রের উন্নয়নে কলকাতায় সাই – এর পূর্বাঞ্চলীয় নেতাজী সুভাষ প্রশিক্ষণ কেন্দ্রের চারপাশে প্রাচীর দিতে ২০১৬-১৭’তে ১ কোটি ৩৭ লক্ষ ৮৯ হাজার টাকা দেওয়া হয়েছে। ২০১৭-১৮’তে কলকাতায় সাই – এর এই আঞ্চলিক কেন্দ্রে সিন্থেটিক হকি সারফেস বসানোর জন্য ৪ কোটি ৬৮ লক্ষ টাকা এবং সিন্থেটিক অ্যাথলেটিক ট্র্যাক বসানোর জন্য ৬ কোটি ১০ লক্ষ টাকা দেওয়া হয়।
CG/BD/SB
(Visitor Counter : 106